CELEX: 62017TN0741
Language: hu
Date: 2017-10-30 00:00:00
Title: T-741/17. sz. ügy: 2017. október 30-án benyújtott kereset – Trasys International és Axianseu Digital Solutions kontra EASA

15.1.2018   
            
            
               HU
            
            
               Az Európai Unió Hivatalos Lapja
            
            
               C 13/27
            
         2017. október 30-án benyújtott kereset – Trasys International és Axianseu Digital Solutions kontra EASA
   (T-741/17. sz. ügy)
   (2018/C 013/42)
   Az eljárás nyelve: francia
   
      Felek
   
   
      Felperesek: Trasys International GEIE (Brüsszel, Belgium) és Axianseu Digital Solutions SA (Lisszabon, Portugália) (képviselők: L. Masson és G. Tilman ügyvédek)
   
      Alperes: Európai Repülésbiztonsági Ügynökség
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az Európai Repülésbiztonsági Ügynökségnek az igazgatója által 2017. augusztus 28-án az „EASA.2017.HVP.08: IT Application & Infrastructure Management Services – ITAIMS” elnevezésű közbeszerzési szerződés keretében hozott határozatát […];
            
         
               —
            
            
               következésképpen semmisítse meg az arra irányuló hallgatólagos határozatot, hogy nem ítéli oda a különböző keretszerződéseket a felpereseknek;
            
         
               —
            
            
               az Ügynökséget kötelezze a költségek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek egyetlen, a megtámadott határozatban az indokolási kötelezettség megsértésére alapított jogalapra hivatkoznak, tekintettel a kirívóan alacsonynak tűnő árra.